SL Uradni list Evropske unije C 64/26

Sporočilo francoske vlade glede Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za podaljšanje dovoljenja za iskanje tekočih ali plinastih ogljikovodikov, imenovanega „Concession de Poissonnière“)

(Besedilo velja za EGP)

(2007/C 64/10)

Družba Gazonor s sedežem na avenue de la Fosse 2, BP 52, F-62420 Billy-Montigny (Francija) je 20. februarja 2006 zaprosila za podaljšanje dovoljenja za iskanje tekočih ali plinastih ogljikovodikov, imenovanega „Concession de Poissonnière“, na površini približno 187,51 kvadratnih kilometrov, ki zajema del departmajev Nord in Pas de Calais.

Območje, ki ga zajema podaljšanje dovoljenja, določajo loki poldnevnikov in vzporednikov, ki povezujejo točke, katerih zemljepisne koordinate so v nadaljnjem besedilu, pri čemer je izhodišče pariški poldnevnik.

Točke Zemljepisna dolžina Zemljepisna širina A 0,81 V.z.d. 56,07 S.z.š. B 0,83 V.z.d. 56,07 S.z.š. C 0,83 V.z.d. 56,06 S.z.š. D 0,84 V.z.d. 56,06 S.z.š. E 0,84 V.z.d. 56,05 S.z.š. F 0,86 V.z.d. 56,05 S.z.š. G 0,86 V.z.d. 56,03 S.z.š. H 0,88 V.z.d. 56,03 S.z.š. I 0,88 V.z.d. 56,01 S.z.š. J 0,96 V.z.d. 56,01 S.z.š. K 0,96 V.z.d. 55,98 S.z.š. L 1,09 V.z.d. 55,98 S.z.š. M 1,09 V.z.d. 55,97 S.z.š. N 1,21 V.z.d. 55,97 S.z.š. O 1,21 V.z.d. 55,93 S.z.š. P 1,20 V.z.d. 55,93 S.z.š. Q 1,20 V.z.d. 55,95 S.z.š. R 1,19 V.z.d. 55,95 S.z.š. S 1,19 V.z.d. 55,96 S.z.š. T 1,10 V.z.d. 55,96 S.z.š. U 1,10 V.z.d. 55,91 S.z.š. V 1,09 V.z.d. 55,91 S.z.š. W 1,09 V.z.d. 55,92 S.z.š. X 0,98 V.z.d. 55,92 S.z.š. Y 0,98 V.z.d. 55,90 S.z.š. Z 0,91 V.z.d. 55,90 S.z.š. AA 0,91 V.z.d. 55,92 S.z.š. AB 0,90 V.z.d. 55,92 S.z.š. AC 0,90 V.z.d. 55,93 S.z.š. AD 0,86 V.z.d. 55,93 S.z.š. AE 0,86 V.z.d. 55,94 S.z.š. AF 0,82 V.z.d. 55,94 S.z.š. AG 0,82 V.z.d. 55,98 S.z.š. AH 0,80 V.z.d. 55,98 S.z.š. AI 0,80 V.z.d. 56,00 S.z.š. AJ 0,71 V.z.d. 56,00 S.z.š. AK 0,71 V.z.d. 56,01 S.z.š. AL 0,76 V.z.d. 56,01 S.z.š. AM 0,76 V.z.d. 56,02 S.z.š. AN 0,77 V.z.d. 56,02 S.z.š. AO 0,77 V.z.d. 56,03 S.z.š. AP 0,81 V.z.d. 56,03 S.z.š.

Oddaja zahtevkov

Vlagatelji začetnih in konkurenčnih zahtevkov morajo dokazati, da izpolnjujejo pogoje za pridobitev dovoljenja iz členov 3, 4 in 5 odloka št. 95-427 z dne 19. aprila 1995 o rudarskih pravicah, kakor je bil spremenjen (Uradni list Francoske republike, 22. april 1995).

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom št. 95-427 z dne 19. aprila 1995 o rudarskih pravicah, kakor je bil spremenjen.

Konkurenčne zahtevke naslovijo na ministrstvo, pristojno za rudarstvo, na spodaj navedenem naslovu. Odločitve o začetnih in konkurenčnih zahtevkih bodo sprejete v treh letih od datuma, ko francoski organi prejmejo začetni zahtevek, in najpozneje 20. februarja 2009.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člena 79 in 79.1 rudarskega zakonika in odlok št. 95-696 z dne 9. maja 1995 o odprtju rudarskih del in rudniškem nadzoru, kakor je bil spremenjen (Uradni list Francoske republike, 11. maj 1995).

Dodatne informacije so na voljo pri Ministrstvu za gospodarstvo, finance in industrijo (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent-Auriol, Télédoc 133, F-75703 Paris Cedex 13 (telefon: (33-1) 44 97 23 02, telefaks: (33-1) 44 97 05 70).

Navedene zakonske in druge določbe so na voljo na spletišču Légifrance:

http://www.legifrance.gouv.fr.

(1) UL L 164, 30.6.1994, str. 3.